Document ID: 32018D1961

Reference:
12.12.2018
DA
Den Europæiske Unions Tidende
L 315/35
KOMMISSIONENS AFGØRELSE (EU) 2018/1961
af 11. december 2018
om interne regler vedrørende udlevering af oplysninger til registrerede og begrænsning af visse af deres rettigheder i forbindelse med behandling af personoplysninger med henblik på intern revision
KOMMISSIONEN HAR —
under henvisning til traktaten om Den Europæiske Unions funktionsmåde, særlig artikel 249, stk. 1, og
ud fra følgende betragtninger:
(1)
I henhold til Europa-Parlamentets og Rådets forordning (EU, Euratom) 2018/1046 (1) skal hver EU-institution oprette en intern revisionsfunktion, der skal udøves under overholdelse af de relevante internationale standarder. Den interne revision i Kommissionen udføres af Den Interne Revisionstjeneste (»revisionstjenesten«), der blev oprettet den 11. april 2000. Intern revision udføres også af revisionstjenesten i decentrale EU-agenturer og andre selvstændige organer, der modtager bidrag fra EU-budgettet.
(2)
Revisionstjenesten foretager intern revision i henhold til artikel 117-123 i forordning (EU, Euratom) 2018/1046 og sin opgavebeskrivelse (2). I denne henseende foretager revisionstjenesten sin interne revision i fuldstændig uafhængighed og med fuld og ubegrænset adgang til alle oplysninger, der er nødvendige i forbindelse hermed, for så vidt angår alle den pågældende EU-institutions aktiviteter og tjenestegrene.
(3)
Revisionstjenesten rådgiver andre af Kommissionens tjenestegrene og dens forvaltningsorganer samt Unionens decentrale agenturer og andre selvstændige organer, der modtager bidrag fra EU-budgettet, med hensyn til håndtering af risici, dvs. enhver hændelse eller ethvert problem, der kan opstå og indvirke negativt på opnåelsen af Kommissionens politiske, strategiske og operationelle mål, ved at afgive uafhængige udtalelser om forvaltnings- og kontrolsystemernes kvalitet og ved at fremsætte henstillinger til, hvordan betingelserne for transaktionernes gennemførelse kan forbedres, og til, hvordan en forsvarlig økonomisk forvaltning kan fremmes, jf. artikel 117-123 i forordning (EU, Euratom) 2018/1046. Derfor er revisionstjenestens interne revision typisk ikke rettet mod fysiske personer som sådan. Ikke desto mindre er det uundgåeligt, at personoplysninger som defineret i artikel 3, nr. 1), i Europa-Parlamentets og Rådets forordning (EU) 2018/1725 (3) behandles i forbindelse med dens aktiviteter. Den interne revision, der udføres af revisionstjenesten, indebærer at vurdere, om de interne forvaltningssystemer er hensigtsmæssige og effektive, og i hvilket omfang tjenestegrenene har formået at gennemføre politikker, programmer og foranstaltninger, samt at vurdere produktiviteten og effektiviteten af de interne kontrol- og revisionssystemer, der anvendes på hver budgetgennemførelsestransaktion. De bidrager derfor til beskyttelsen af Unionens og medlemsstaternes vigtige økonomiske og finansielle interesser. Revisionstjenesten er dataansvarlig for den behandling, som den udfører, jf. finansforordningens artikel 118 og artikel 119, stk. 2.
(4)
Den interne revision, der udføres i Kommissionen og dens forvaltningsorganer samt i de decentrale EU-agenturer og andre selvstændige organer, varierer med hensyn til form og indhold lige fra erklæringsopgaver med sikkerhed (herunder risikovurderinger) og rådgivningsopgaver til evalueringer af et begrænset omfang og opfølgningsopgaver.
(5)
Revisionsopfølgningsudvalget er i overensstemmelse med sin opgavebeskrivelse, der er ajourført den 21. november 2018 (C(2018) 7707), et rådgivende organ (4), som bistår Kommissionen med at opfylde sine forpligtelser i henhold til traktaterne og andre retlige instrumenter (forordning (EU, Euratom) 2018/1046) ved at sikre revisionstjenestens uafhængighed, ved at overvåge kvaliteten af det interne revisionsarbejde og ved at sikre, at Kommissionens tjenestegrene tager passende hensyn til interne og eksterne revisionshenstillinger, og at der følges op på disse på passende vis. Revisionsopfølgningsudvalget bidrager på denne måde til samlet set at forbedre Kommissionens effektivitet og produktivitet yderligere med hensyn til at nå dens mål og fremmer kommissærkollegiets tilsyn med Kommissionens forvaltning, risikostyring og interne kontrolpraksis. Revisionsopfølgningsudvalget er dataansvarlig for den behandling, som den udfører, jf. finansforordningens artikel 123.
(6)
Kommissionen behandler personoplysninger, der erhverves eller modtages fra juridiske personer, fysiske personer, medlemsstater og internationale organer og organisationer, med henblik på dens aktiviteter i henhold til artikel 118 og artikel 119, stk. 2, i forordning (EU, Euratom) 2018/1046, uanset om den handler på eget initiativ eller på grundlag af modtagne bidrag. I forbindelse med sådan intern revision kan revisionstjenesten også behandle personoplysninger, der er erhvervet eller modtaget fra offentligt tilgængelige kilder, fra anonyme kilder eller fra identificerede kilder, der kræver, at deres identitet beskyttes.
(7)
Kommissionen kan udveksle personoplysninger med Unionens institutioner, organer, agenturer og kontorer, med kompetente myndigheder i medlemsstaterne og, inden for rammerne af Kommissionens relevante internationale aftaler eller samarbejdsaftaler, med tredjelande og internationale organisationer.
(8)
Behandling af personoplysninger, jf. artikel 3, stk. 3, i forordning (EU) 2018/1725, der udføres i løbet af en intern revision, kan finde sted, selv inden Kommissionen formelt indleder denne, samt fortsætte under revisionen og selv efter den formelle afslutning af revisionen (f.eks. af hensyn til overvågning af, at henstillingerne gennemføres, og vurdering af behovet for at iværksætte ny intern revision).
(9)
De kategorier af personoplysninger, der behandles af Kommissionen, omfatter identifikationsoplysninger, kontaktoplysninger, erhvervsmæssige oplysninger og oplysninger relateret til eller sat i forbindelse med genstanden for aktiviteten. Disse kategorier af personoplysninger lagres i et sikret elektronisk miljø for at forhindre ulovlig adgang til eller videregivelse af oplysninger til personer, der ikke behøver at kende dem (»need to know«). Personoplysningerne opbevares i højst ti år. Ved udløbet af opbevaringsperioden overføres oplysninger vedrørende intern revision, herunder personoplysninger, til Kommissionens historiske arkiver (5) eller destrueres.
(10)
Under udførelsen af intern revision er Kommissionen forpligtet til at overholde fysiske personers grundlæggende rettigheder med hensyn til behandling af personoplysninger, som anerkendes i artikel 8, stk. 1, i Den Europæiske Unions charter om grundlæggende rettigheder og artikel 16, stk. 1, i traktaten, samt de rettigheder, der er fastsat i forordning (EU) 2018/1725. Samtidig er Kommissionen forpligtet til at overholde de strenge fortrolighedsregler, der er omhandlet i de internationale standarder for intern revision, jf. artikel 117 i forordning (EU, Euratom) 2018/1046.
(11)
I visse tilfælde er det nødvendigt at forene de registreredes rettigheder i henhold til forordning (EU) 2018/1725 med behovene i forbindelse med intern revision og den fortrolige udveksling af oplysninger med fysiske og juridiske personer samt at sikre, at andre registreredes grundlæggende rettigheder og frihedsrettigheder overholdes fuldt ud. Med henblik herpå fastsættes det i artikel 25, stk. 1, litra c), g) og h), i forordning (EU) 2018/1725, at revisionstjenesten har mulighed for at begrænse anvendelsen af artikel 14-17, 19, 20 og 35 samt gennemsigtighedsprincippet i artikel 4, stk. 1, litra a), for så vidt bestemmelserne heri svarer til de rettigheder og forpligtelser, der er fastsat i forordningens artikel 14-17, 19, 20 og 35.
(12)
For at sikre effektiviteten af intern revision og samtidig overholde standarderne for beskyttelse af personoplysninger i henhold til forordning (EU) 2018/1725, der erstattede Europa-Parlamentets og Rådets forordning (EF) nr. 45/2001 (6), er det nødvendigt at vedtage interne regler, i henhold til hvilke Kommissionen kan begrænse de registreredes rettigheder, jf. artikel 25, stk. 1, litra c), g) og h), i forordning (EU) 2018/1725.
(13)
De interne regler bør dække enhver behandling, der udføres af Kommissionen under udøvelsen af sin interne revision, uanset om den handler på eget initiativ eller på grundlag af modtagne bidrag, når udøvelsen af registreredes rettigheder kan bringe gennemførelsen af intern revision i fare. Disse regler bør gælde for behandling, der udføres forud for den formelle indledning af en opgave, i løbet af opgaven samt i forbindelse med overvågning af opfølgningen på resultaterne heraf.
(14)
For at efterkomme artikel 14, 15 og 16 i forordning (EU) 2018/1725 bør Kommissionen underrette alle enkeltpersoner om de af dens aktiviteter, der indebærer behandling af deres personoplysninger og af deres rettigheder på en gennemsigtig og sammenhængende måde via en databeskyttelsesmeddelelse, der offentliggøres på Kommissionens websted. Hvor det er relevant, bør Kommissionen indføre yderligere sikkerhedsforanstaltninger for at sikre, at de registrerede underrettes individuelt i et passende format.
(15)
På grundlag af artikel 25 i forordning (EU) 2018/1725 kan Kommissionen også begrænse udleveringen af oplysninger til de registrerede og udøvelsen af andre af de registreredes rettigheder for at beskytte sin egen interne revision, revisioner af medlemsstaternes offentlige myndigheder, revisionsværktøjerne og -metoderne samt andre personers rettigheder i forbindelse med sin interne revision.
(16)
Desuden kan Kommissionen for at bevare et effektivt samarbejde være nødsaget til at begrænse anvendelsen af de registreredes rettigheder for at beskytte behandlingen i Kommissionens tjenestegrene eller andre af Unionens institutioner, organer, kontorer og agenturer eller i medlemsstaternes myndigheder og internationale organisationer samt i Revisionsopfølgningsudvalget. Med henblik herpå bør Kommissionen rådføre sig med de pågældende tjenestegrene, institutioner, organer, kontorer, agenturer, myndigheder og organisationer samt Revisionsopfølgningsudvalget om det relevante grundlag for indførelse af begrænsninger samt disses nødvendighed og proportionalitet.
(17)
Det kan også være nødvendigt for Kommissionen at begrænse udleveringen af oplysninger til de registrerede og anvendelsen af andre af de registreredes rettigheder i forbindelse med personoplysninger, der modtages fra tredjelande eller internationale organisationer, med henblik på at samarbejde med disse lande eller organisationer og dermed beskytte et vigtigt mål i Unionens almene interesse. I visse tilfælde kan den registreredes interesser eller grundlæggende rettigheder imidlertid tilsidesætte vigtigheden af internationalt samarbejde.
(18)
Kommissionen bør behandle alle begrænsninger på en gennemsigtig måde og registrere hver anvendelse af begrænsninger i det tilsvarende registreringssystem.
(19)
I henhold til artikel 25, stk. 8, i forordning (EU) 2018/1725 kan den dataansvarlige udsætte, udelade eller afvise at udlevere oplysninger om årsagerne til anvendelsen af en begrænsning til den registrerede, hvis udleveringen af disse oplysninger på nogen måde ville være til skade for formålet med begrænsningen. Dette er navnlig tilfældet med hensyn til begrænsninger af de rettigheder, der er fastsat i artikel 16 og 35 i forordning (EU) 2018/1725.
(20)
Hvis andre af de registreredes rettigheder begrænses, bør revisionstjenestens dataansvarlige i hvert enkelt tilfælde vurdere, om det vil være til skade for formålet med begrænsningen at meddele den.
(21)
Europa-Kommissionens databeskyttelsesansvarlige bør foretage en uafhængig evaluering af anvendelsen af begrænsninger med henblik på at sikre overholdelsen af denne afgørelse.
(22)
Forordning (EU) 2018/1725 erstatter forordning (EF) nr. 45/2001 uden nogen overgangsperiode fra den dato, hvor den træder i kraft. Muligheden for at anvende begrænsninger af visse rettigheder blev fastsat i forordning (EF) nr. 45/2001. For at undgå at bringe lovligheden af intern revision i fare bør denne afgørelse anvendes fra datoen for ikrafttrædelsen af forordning (EU) 2018/1725.
(23)
Den Europæiske Tilsynsførende for Databeskyttelse afgav udtalelse den 27. november 2018 —
VEDTAGET DENNE AFGØRELSE:
Artikel 1
Genstand og anvendelsesområde
1.   I denne afgørelse fastsættes de regler, som gælder for Kommissionens underretning af registrerede om behandlingen af deres oplysninger i henhold til artikel 14, 15 og 16 i forordning (EU) 2018/1725 i forbindelse med gennemførelsen af sin interne revision i henhold til artikel 117-123 i forordning (EU, Euratom) 2018/1046.
I afgørelsen fastsættes også betingelserne for, hvornår Kommissionen kan begrænse anvendelsen af artikel 4, 14-17, 19, 20 og 35 i forordning (EU) 2018/1725 i henhold til forordningens artikel 25, stk. 1, litra c), g) og h).
2.   Denne afgørelse finder anvendelse på Kommissionens behandling af personoplysninger med henblik på eller i forbindelse med de aktiviteter, som den udfører for at varetage sine opgaver i henhold til artikel 118 og artikel 119, stk. 2, i forordning (EU, Euratom) 2018/1046.
3.   Denne afgørelse finder anvendelse på behandling af personoplysninger i Kommissionen, i det omfang Kommissionen behandler personoplysninger, der er indeholdt i oplysninger, som den er nødt til at behandle med henblik på eller i forbindelse med de aktiviteter, der er nævnt i denne artikel.
Artikel 2
Gældende undtagelser og begrænsninger
1.   Når Kommissionen udøver sine pligter med hensyn til de registreredes rettigheder i henhold til forordning (EU) 2018/1725, skal den overveje, om en eller flere af undtagelserne i denne forordning finder anvendelse.
2.   I henhold til nærværende afgørelses artikel 3-7 kan Kommissionen begrænse anvendelsen af artikel 14-17, 19, 20 og 35 i forordning (EU) 2018/1725 samt gennemsigtighedsprincippet i nævnte forordnings artikel 4, stk. 1, litra a), for så vidt som bestemmelserne deri svarer til de rettigheder og forpligtelser, der er fastsat i nævnte forordnings artikel 14-17, 19, 20 og 35, hvis udøvelsen af disse rettigheder og forpligtelser ville bringe formålet med Kommissionens aktiviteter i henhold til artikel 118 og artikel 119, stk. 2, i forordning (EU, Euratom) 2018/1046 i fare, herunder ved at afsløre dens revisionsværktøjer og -metoder, eller påvirke andre registreredes rettigheder og frihedsrettigheder negativt.
3.   I henhold til artikel 3-7 kan Kommissionen begrænse de rettigheder og forpligtelser, der er omhandlet i stk. 2, med hensyn til personoplysninger modtaget fra andre af Unionens institutioner, organer, agenturer og kontorer, fra kompetente myndigheder i medlemsstater eller tredjelande eller fra internationale organisationer i følgende tilfælde:
a)
hvis udøvelsen af disse rettigheder og forpligtelser kan begrænses af andre af Unionens institutioner, organer, agenturer og kontorer på grundlag af andre retsakter, jf. artikel 25 i forordning (EU) 2018/1725, eller i overensstemmelse med nævnte forordnings kapitel IX, Europa-Parlamentets og Rådets forordning (EU) 2016/794 (7) eller Rådets forordning (EU) 2017/1939 (8)
b)
hvis udøvelsen af disse rettigheder og forpligtelser kan begrænses af medlemsstaternes kompetente myndigheder på grundlag af de retsakter, der er omhandlet i artikel 23 i Europa-Parlamentets og Rådets forordning (EU) 2016/679 (9), eller i henhold til nationale foranstaltninger til gennemførelse af artikel 13, stk. 3, artikel 15, stk. 3, eller artikel 16, stk. 3, i Europa-Parlamentets og Rådets direktiv (EU) 2016/680 (10)
c)
hvis udøvelsen af disse rettigheder og forpligtelser kan være til skade for Kommissionens samarbejde med tredjelande eller internationale organisationer om gennemførelsen af intern revision.
Inden der anvendes begrænsninger i de tilfælde, der er nævnt i litra a) og b) i første afsnit, skal Kommissionen høre de relevante EU-institutioner, -organer, -kontorer eller -agenturer eller kompetente myndigheder i medlemsstaterne, medmindre det er klart for Kommissionen, at anvendelsen af en begrænsning er fastsat ved en af de retsakter, der er nævnt i disse litraer, eller en sådan høring ville bringe formålet med dens aktiviteter i henhold til artikel 118 og artikel 119, stk. 2, i forordning (EU, Euratom) 2018/1046 i fare.
Litra c) i første afsnit finder ikke anvendelse, hvis de registreredes interesser eller grundlæggende rettigheder og frihedsrettigheder går forud for Kommissionens interesse i at samarbejde med tredjelande eller internationale organisationer.
4.   Stk. 1, 2 og 3 er ikke til hinder for anvendelse af andre kommissionsafgørelser om interne regler om underretning af registrerede og begrænsning af visse rettigheder i henhold til artikel 25 i forordning (EU) 2018/1725 og artikel 23 i Kommissionens forretningsorden.
Artikel 3
Udlevering af oplysninger til registrerede
Kommissionen offentliggør databeskyttelsesmeddelelser på sit websted, hvorved alle registrerede underrettes om de af dens aktiviteter, der indebærer behandling af deres personoplysninger med henblik på dens aktiviteter i henhold til artikel 118 og artikel 119, stk. 2, i forordning (EU, Euratom) 2018/1046. Hvor det er relevant, sikrer Kommissionen, at de registrerede underrettes individuelt i et passende format.
Hvis Kommissionen helt eller delvist begrænser underretningen af de registrerede, hvis personoplysninger behandles med henblik på dens aktiviteter i henhold til artikel 118 og artikel 119, stk. 2, i forordning (EU, Euratom) 2018/1046, indfører og registrerer den årsagerne til begrænsningen i henhold til artikel 6.
Artikel 4
De registreredes indsigtsret, ret til sletning og til begrænsning af behandling
1.   Når Kommissionen helt eller delvist begrænser registreredes ret til indsigt i personoplysninger, ret til sletning eller ret til begrænsning af behandling som omhandlet i henholdsvis artikel 17, 19 og 20 i forordning (EU) 2018/1725, underretter Kommissionen i sin besvarelse af anmodningen om indsigt, sletning eller begrænsning af behandling den pågældende registrerede om den anvendte begrænsning og om hovedårsagerne dertil samt om muligheden for at indgive en klage til Den Europæiske Tilsynsførende for Databeskyttelse eller søge domstolsprøvelse ved EU-Domstolen.
2.   Udleveringen af oplysninger vedrørende årsagerne til den begrænsning, der er omhandlet i stk. 1, kan udsættes, udelades eller afvises, så længe det vil være til skade for formålet med begrænsningen at udlevere dem.
3.   Kommissionen indfører årsagerne til begrænsningen i henhold til denne afgørelses artikel 6.
4.   Såfremt retten til indsigt helt eller delvist er begrænset, udøver den registrerede sin indsigtsret gennem Den Europæiske Tilsynsførende for Databeskyttelse i henhold til artikel 25, stk. 6, 7 og 8, i forordning (EU) 2018/1725.
Artikel 5
Underretning om brud på persondatasikkerheden til registrerede
Hvis Kommissionen begrænser underretningen om brud på persondatasikkerheden til den registrerede, jf. artikel 35 i forordning (EU) 2018/1725, indfører og registrerer den årsagerne til begrænsningen i henhold til denne afgørelses artikel 6.
Artikel 6
Indføring og registrering af begrænsninger
Kommissionen indfører årsagerne til begrænsninger, der anvendes i henhold til denne afgørelse, herunder en vurdering af begrænsningens nødvendighed og proportionalitet, under hensyntagen til de relevante elementer i artikel 25, stk. 2, i forordning (EU) 2018/1725.
Med dette for øje skal det af fortegnelsen fremgå, hvordan udøvelsen af denne ret ville bringe formålet med Kommissionens aktiviteter i henhold til artikel 118 og artikel 119, stk. 2, i forordning (EU, Euratom) 2018/1046 eller de anvendte begrænsninger i henhold til artikel 2, stk. 2 eller 3, i fare eller ville påvirke andre registreredes rettigheder og frihedsrettigheder negativt.
Fortegnelsen og, hvor det er relevant, de dokumenter, der indeholder de underliggende faktiske og retlige elementer, registreres. De stilles efter anmodning til rådighed for Den Europæiske Tilsynsførende for Databeskyttelse.
Artikel 7
Begrænsningers varighed
1.   De begrænsninger, der er omhandlet i dennes afgørelses artikel 3, 4 og 5, finder fortsat anvendelse, så længe årsagerne hertil fortsat gælder.
2.   Hvis årsagerne til en begrænsning, der er omhandlet i denne afgørelses artikel 3 eller 5, ikke længere gælder, ophæver Kommissionen begrænsningen og underretter den registrerede om hovedårsagerne til begrænsningen. Samtidig oplyser Kommissionen den registrerede om muligheden for når som helst at indgive en klage til Den Europæiske Tilsynsførende for Databeskyttelse eller at indbringe sagen for Den Europæiske Unions Domstol.
3.   Kommissionen evaluerer anvendelsen af den begrænsning, der er omhandlet i denne afgørelses artikel 3 og 5, hver sjette måned fra dens vedtagelse samt før og efter afslutningen af den relevante interne revision. Derefter overvåger Kommissionen på årsbasis behovet for at opretholde enhver begrænsning/udsættelse.
Artikel 8
Evaluering foretaget af Europa-Kommissionens databeskyttelsesansvarlige
Europa-Kommissionens databeskyttelsesansvarlige skal oplyses, uden unødig forsinkelse, når en registrerets rettigheder begrænses i henhold til denne afgørelse. Efter anmodning gives den databeskyttelsesansvarlige adgang til fortegnelsen og alle dokumenter, der indeholder underliggende faktiske og retlige elementer.
Den databeskyttelsesansvarlige kan anmode om en evaluering af begrænsningerne. Den databeskyttelsesansvarlige underrettes skriftligt om resultaterne af den ønskede evaluering.
Artikel 9
Ikrafttrædelse
Denne afgørelse træder i kraft på dagen for offentliggørelsen i Den Europæiske Unions Tidende.
Den anvendes fra den 11. december 2018.
Udfærdiget i Bruxelles, den 11. december 2018.
På Kommissionens vegne
Jean-Claude JUNCKER
Formand
(1)  Europa-Parlamentets og Rådets forordning (EU, Euratom) 2018/1046 af 18. juli 2018 om de finansielle regler vedrørende Unionens almindelige budget, om ændring af forordning (EU) nr. 1296/2013, (EU) nr. 1301/2013, (EU) nr. 1303/2013, (EU) nr. 1304/2013, (EU) nr. 1309/2013, (EU) nr. 1316/2013, (EU) nr. 223/2014, (EU) nr. 283/2014 og afgørelse nr. 541/2014/EU og om ophævelse af forordning (EU, Euratom) nr. 966/2012 (EUT L 193 af 30.7.2018, s. 1).
(2)  C(2017) 4435 final.
(3)  Europa-Parlamentets og Rådets forordning (EU) 2018/1725 af 23. oktober 2018 om beskyttelse af fysiske personer i forbindelse med behandling af personoplysninger i Unionens institutioner, organer, kontorer og agenturer og om fri udveksling af sådanne oplysninger og om ophævelse af forordning (EF) nr. 45/2001 og afgørelse nr. 1247/2002/EF (EUT L 295 af 21.11.2018, s. 39).
(4)  Oprettet i oktober 2000, SEC(2000) 1808/3.
(5)  I Kommissionen reguleres opbevaring af sagsakter ved hjælp af den fælles opbevaringsliste, som er et retsligt dokument (den seneste version er SEC(2012) 713) i form af en opbevaringsplan, hvori der fastsættes opbevaringsperioder for Kommissionens forskellige typer af sagsakter.
(6)  Europa-Parlamentets og Rådets forordning (EF) nr. 45/2001 af 18. december 2000 om beskyttelse af fysiske personer i forbindelse med behandling af personoplysninger i fællesskabsinstitutionerne og -organerne og om fri udveksling af sådanne oplysninger (EFT L 8 af 12.1.2001, s. 1).
(7)  Europa-Parlamentets og Rådets forordning (EU) 2016/794 af 11. maj 2016 om Den Europæiske Unions Agentur for Retshåndhævelsessamarbejde (Europol) og om erstatning og ophævelse af Rådets afgørelse 2009/371/RIA, 2009/934/RIA, 2009/935/RIA, 2009/936/RIA og 2009/968/RIA (EUT L 135 af 24.5.2016, s. 53).
(8)  Rådets forordning (EU) 2017/1939 af 12. oktober 2017 om gennemførelse af et forstærket samarbejde om oprettelse af Den Europæiske Anklagemyndighed (»EPPO«) (EUT L 283 af 31.10.2017, s. 1).
(9)  Europa-Parlamentets og Rådets forordning (EU) 2016/679 af 27. april 2016 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger og om ophævelse af direktiv 95/46/EF (generel forordning om databeskyttelse) (EUT L 119 af 4.5.2016, s. 1).
(10)  Europa-Parlamentets og Rådets direktiv (EU) 2016/680 af 27. april 2016 om beskyttelse af fysiske personer i forbindelse med kompetente myndigheders behandling af personoplysninger med henblik på at forebygge, efterforske, afsløre eller retsforfølge strafbare handlinger eller fuldbyrde strafferetlige sanktioner og om fri udveksling af sådanne oplysninger og om ophævelse af Rådets rammeafgørelse 2008/977/RIA (EUT L 119 af 4.5.2016, s. 89).

Summary:
Begrænsninger af de registreredes rettigheder — Kommissionens interne regler
Begrænsninger af de registreredes rettigheder — Kommissionens interne regler
 
RESUMÉ AF:
Kommissionens afgørelse (EU) 2018/1927 — interne regler om Kommissionens behandling af personoplysninger på konkurrenceområdet med hensyn til tilvejebringelse af oplysninger til registrerede og begrænsning af visse rettigheder
Kommissionens afgørelse (EU) 2018/1961 — interne regler vedrørende udlevering af oplysninger til registrerede og begrænsning af visse af deres rettigheder i forbindelse med behandling af personoplysninger med henblik på intern revision
Kommissionens afgørelse (EU) 2018/1962 — interne regler for behandling af personoplysninger i Det Europæiske Kontor for Bekæmpelse af Svig (OLAF) i forbindelse med underretning af de registrerede og begrænsning af visse af deres rettigheder
Kommissionens afgørelse (EU) 2018/1996 — interne regler for udlevering af oplysninger til registrerede og begrænsning af visse af deres rettigheder i forbindelse med behandling af personoplysninger som led i handelsbeskyttelses- og handelspolitikundersøgelser
Kommissionens afgørelse (EU) 2019/154 — interne bestemmelser vedrørende begrænsning af registreredes ret til indsigt i deres patientjournaler
Kommissionens afgørelse (EU) 2019/165 — interne regler vedrørende Kommissionens underretning af registrerede og begrænsning af visse af deres databeskyttelsesrettigheder i forbindelse med administrative undersøgelser, procedurer forud for disciplinær forfølgning, disciplinær forfølgning og suspensionsprocedurer
Kommissionens afgørelse (EU) 2019/236 — om interne regler vedrørende underretning af registrerede og begrænsning af visse af deres rettigheder i forbindelse med Kommissionens behandling af personoplysninger med henblik på den interne sikkerhed i EU-institutionerne
HVAD ER FORMÅLET MED AFGØRELSERNE?
De fastsætter de interne regler for, hvordan Europa-Kommissionen kan begrænse enkeltpersoners rettigheder, som de kan udøve i henhold til forordning (EU) 2018/1725. De interne regler finder anvendelse i forbindelse med behandlingen af personoplysninger inden for specifikke områder og med henblik på særlige formål.
HOVEDPUNKTER
Personoplysninger er enhver form for information om en identificeret eller identificerbar fysisk person (»den registrerede«). En fysisk person er identificerbar, hvis han/hun direkte eller indirekte kan identificeres, navnlig ved en identifikator (som f.eks. et navn, et identifikationsnummer, lokaliseringsdata eller en onlineidentifikator) eller et eller flere elementer, der er særlige for denne fysiske persons fysiske, fysiologiske, genetiske, psykiske, økonomiske, kulturelle eller sociale identitet.
De nye retlige rammer i EU om beskyttelse og fri udveksling af personoplysninger omfatter navnlig:Den generelle forordning om databeskyttelse (GDPR), der fastlægger enkeltpersoners rettigheder med hensyn til deres personoplysninger, beskytter dem i forbindelse med behandlingen af deres personoplysninger i EU-landene og sikrer den fri udveksling af sådanne personoplysninger  Forordning (EU) 2018/1725, der fastlægger enkeltpersoners rettigheder med hensyn til deres personoplysninger, beskytter fysiske personer i forbindelse med behandling af personoplysninger i EU’s institutioner, organer, kontorer og agenturer og sikrer fri udveksling af sådanne oplysninger.  Disse forordninger betragtes som ligestillede og skal fortolkes således.
Artikel 25 i forordning (EU) 2018/1725 giver mulighed for, at EU’s institutioner og organer i visse tilfælde kan begrænse enkeltpersoners rettigheder på betingelse af, at sådanne begrænsninger er omfattet af EU-retten. I tråd med dette har Kommissionen vedtaget syv kommissionsafgørelser, der udgør grundlaget for mulige begrænsninger, for at beskytte vigtige målsætninger af generel samfundsinteresse i EU.
På baggrund af disse afgørelser og en konkret vurdering fra sag til sag af begrænsningernes nødvendighed og forholdsmæssighed beslutter Europa-Kommissionen, hvorvidt en enkeltpersons rettigheder skal begrænses i en konkret sag.
Følgende rettigheder for enkeltpersoner kan begrænses:deres ret til information om behandling af deres personoplysninger ogbrud på persondatasikkerheden, der kan påvirke deres rettigheder og frihedsrettigheder negativt  deres ret til at få adgang til deres personoplysninger, at få deres personoplysninger slettet eller ret til begrænsning af behandling af deres personoplysninger.  De syv kommissionsafgørelser har alle samme format, idet de omfatter visse af eller alle følgende elementer:Genstand og anvendelsesområde Krav om en vurdering af hver enkelt anmodning fra registrerede.    Gældende undtagelser og/eller begrænsninger Inden der anvendes begrænsninger skal Kommissionen først overveje, hvorvidt en eller flere af den registreredes rettigheder som fastlagt i forordning (EU) 2018/1725 finder anvendelse.    Udlevering af oplysninger til registrerede Kommissionen skal offentliggøre databeskyttelsesmeddelelser på sit websted, hvorved alle registrerede oplyses om dens aktiviteter, der indebærer behandling af personoplysninger, inden for det relevante område.  Kommissionen skal, i et passende format, underrette enkeltpersoner, som er personligt berørt af en undersøgelse eller en foranstaltning, der udføres inden for et af de relevante områder.    De registreredes indsigtsret, ret til sletning og til begrænsning af behandling Hvis Kommissionen begrænser adgangen til personoplysninger, retten til sletning og/eller retten til begrænsning af behandling, skal den underrette den pågældende registrerede om den anvendte begrænsning og om hovedårsagerne dertil samt om muligheden for at indgive en klage til Den Europæiske Tilsynsførende for Databeskyttelse eller søge domstolsprøvelse ved EU-Domstolen.    Indføring og registrering af begrænsninger Kommissionen skal indføre årsagerne til begrænsninger, herunder en vurdering af begrænsningens nødvendighed og forholdsmæssighed.    Begrænsningers varighed Begrænsninger finder fortsat anvendelse, når årsagerne hertil fortsat gælder.    Den databeskyttelsesansvarliges vurdering Den databeskyttelsesansvarlige skal oplyses, uden unødig forsinkelse, når en registrerets rettigheder begrænses.  Efter anmodning gives den databeskyttelsesansvarlige adgang til fortegnelsen og alle dokumenter, der indeholder underliggende faktiske og retlige elementer.  Den databeskyttelsesansvarlige kan anmode om en gennemgang af begrænsningen og skal underrettes skriftligt om resultaterne af den ønskede gennemgang.    De syv kommissionsafgørelser omfatter begrænsning af den registrerede på følgende områder:EU-institutionernes interne sikkerhed Finder anvendelse på behandling af personoplysninger for at kunne garantere sikkerhedsbeskyttelsen af personer, aktiver og informationer i Kommissionen.  Vidner og personer berørt af en sikkerhedsundersøgelse i forbindelse med behandling af deres personoplysninger skal underrettes personligt herom af Kommissionen.  Den registrerede, hvis personoplysninger behandles i forbindelse med en baggrundskontrol i henhold til artikel 7, stk. 5, i Kommissionens afgørelse (EU, Euratom) 2015/443, skal også underrettes personligt herom af Kommissionen.  Den skal også underrette enkeltpersoner, hvis personoplysninger behandles i forbindelse med gennemsøgning af Kommissionens lokaliteter og gennemsøgning af kommunikations- og informationssystemer og -udstyr.    Administrative undersøgelser, procedurer forud for disciplinær forfølgning, disciplinær forfølgning og suspensionsprocedurer Rettighederne og forpligtelserne i henhold til forordning (EU) 2018/1725 kan begrænses, hvis de bringer formålet med administrative undersøgelser, procedurer forud for disciplinær forfølgning, disciplinær forfølgning og suspensionsprocedurer i fare eller påvirker andre registreredes rettigheder og frihedsrettigheder negativt.    Personlige helbredsoplysninger Kommissionen kan fra sag til sag begrænse registreredes ret til direkte adgang til personlige helbredsoplysninger af psykologisk eller psykiatrisk karakter vedrørende dem selv, når adgang til sådanne oplysninger sandsynligvis udgør en risiko for den registreredes helbred.  Denne begrænsning skal stå i et rimeligt forhold til, hvad der er strengt nødvendigt for at beskytte den registrerede.    Handelsbeskyttelses- og handelspolitikundersøgelser Rettighederne og forpligtelserne i henhold til forordning (EU) 2018/1725 kan begrænses, hvis de bringer Kommissionens handelspolitik- og handelsbeskyttelsesaktiviteter i fare eller påvirker andre registreredes rettigheder og frihedsrettigheder negativt.    Det Europæiske Kontor for Bekæmpelse af Svig (OLAF) Finder anvendelse på behandling af personoplysninger i OLAF (samt på behandling af personoplysninger i Kommissionens tjenestegrene og forvaltningsorganer, der skal videregives til OLAF) med henblik på at varetage kontorets opgaver  OLAF udfører sine undersøgelser i fuld uafhængighed af Kommissionen  OLAF afgør, hvorvidt undtagelserne vedrørende registreredes rettigheder finder anvendelse.  OLAF skal på sit websted offentliggøre databeskyttelsesmeddelelser, der underretter alle registrerede om aktiviteter, der omfatter behandling af deres personoplysninger.  OLAFs databeskyttelsesansvarlige kan anmode om en vurdering af begrænsning af registreredes rettigheder.    Intern revision Rettigheder og forpligtelser i henhold til forordning (EU) 2018/1725 kan begrænses som en del af den behandling, der udføres af Kommissionen under udøvelsen af intern revision, når udøvelsen af registreredes rettigheder kan bringe gennemførelsen af den interne revision i fare, herunder ved at afsløre dens revisionsværktøjer og -metoder, eller påvirke andre registreredes rettigheder og frihedsrettigheder negativt.  Kommissionen kan endvidere være nødsaget til at begrænse anvendelsen af de registreredes rettigheder for at beskytte behandlingen i Kommissionens tjenestegrene eller andre af Unionens institutioner, organer, kontorer og agenturer eller i medlemsstaternes myndigheder og internationale organisationer samt i Revisionsopfølgningsudvalget.  Kommissionen underretter alle enkeltpersoner om de af dens interne revisionsaktiviteter, der indebærer behandling af deres personoplysninger og af deres rettigheder via en databeskyttelsesmeddelelse, der offentliggøres på Kommissionens websted. Hvor det er relevant, sikrer Kommissionen, at de registrerede underrettes individuelt i et passende format.    Konkurrence Rettighederne og forpligtelserne i henhold til forordning (EU) 2018/1725 kan begrænses, hvis de bringer formålet med Kommissionens undersøgelses- og håndhævelsesaktiviteter i fare, herunder ved at afsløre dens undersøgelsesværktøjer og -metoder eller påvirke andre registreredes rettigheder og frihedsrettigheder negativt.    
HVORNÅR GÆLDER AFGØRELSERNE FRA?
Afgørelse (EU) 2018/1927, (EU) 2018/1961, (EU) 2018/1962, (EU) 2018/1996 og (EU) 2019/154 har været gældende siden den 11. december 2018.  Afgørelse (EU) 2019/165 har været gældende siden den 7. februar 2019.  Afgørelse (EU) 2019/236 har været gældende siden den 11. februar 2019.  
BAGGRUND
For yderligere oplysninger henvises til:Reformen af EU’s databeskyttelsesregler i 2018 (Europa-Kommissionen).  
HOVEDDOKUMENTER
Kommissionens afgørelse (EU) 2018/1927 af 5. december 2018 om interne regler om Europa-Kommissionens behandling af personoplysninger på konkurrenceområdet med hensyn til tilvejebringelse af oplysninger til registrerede og begrænsning af visse rettigheder (EUT L 313 af 10.12.2018, s. 39-44).
Kommissionens afgørelse (EU) 2018/1961 af 11. december 2018 om interne regler vedrørende udlevering af oplysninger til registrerede og begrænsning af visse af deres rettigheder i forbindelse med behandling af personoplysninger med henblik på intern revision (EUT L 315 af 12.12.2018, s. 35-40).
Kommissionens afgørelse (EU) 2018/1962 af 11. december 2018 om interne regler for behandling af personoplysninger i Det Europæiske Kontor for Bekæmpelse af Svig (OLAF) i forbindelse med underretning af de registrerede og begrænsning af visse af deres rettigheder i overensstemmelse med artikel 25 i Europa-Parlamentets og Rådets forordning (EU) 2018/1725 (EUT L 315 af 12.12.2018, s. 41-46).
Kommissionens afgørelse (EU) 2018/1996 af 14. december 2018 om interne regler for udlevering af oplysninger til registrerede og begrænsning af visse af deres rettigheder i forbindelse med behandling af personoplysninger som led i handelsbeskyttelses- og handelspolitikundersøgelser (EUT L 320 af 17.12.2018, s. 40-44).
Kommissionens afgørelse (EU) 2019/154 af 30. januar 2019 om interne bestemmelser vedrørende begrænsning af registreredes ret til indsigt i deres patientjournaler (EUT L 27 af 31.1.2019, s. 33-35).
Kommissionens afgørelse (EU) 2019/165 af 1. februar 2019 om interne regler vedrørende Kommissionens underretning af registrerede og begrænsning af visse af deres databeskyttelsesrettigheder i forbindelse med administrative undersøgelser, procedurer forud for disciplinær forfølgning, disciplinær forfølgning og suspensionsprocedurer (EUT L 32 af 4.2.2019, s. 9-13).
Kommissionens afgørelse (EU) 2019/236 af 7. februar 2019 om interne regler vedrørende underretning af registrerede og begrænsning af visse af deres rettigheder i forbindelse med Europa-Kommissionens behandling af personoplysninger med henblik på den interne sikkerhed i EU-institutionerne (EUT L 37 af 8.2.2019, s. 144-149).
TILHØRENDE DOKUMENTER
Finder anvendelse i Europa-Kommissionen:
Europa-Parlamentets og Rådets forordning (EU) 2018/1725 af 23. oktober 2018 om beskyttelse af fysiske personer i forbindelse med behandling af personoplysninger i Unionens institutioner, organer, kontorer og agenturer og om fri udveksling af sådanne oplysninger og om ophævelse af forordning (EF) nr. 45/2001 og afgørelse nr. 1247/2002/EF (EUT L 295 af 21.11.2018, s. 39-98).
Kommissionens afgørelse (EU, Euratom) 2017/46 af 10. januar 2017 om kommunikations- og informationssystemernes sikkerhed i Europa-Kommissionen (EUT L 6 af 11.1.2017, s. 40-51).
Efterfølgende ændringer til afgørelse (EU, Euratom) 2017/46 er indarbejdet i grundteksten. Denne konsoliderede version har ingen retsvirkning.
Kommissionens afgørelse (EU, Euratom) 2015/443  af 13. marts 2015 om sikkerhedsbeskyttelse i Kommissionen (EUT L 72 af 17.3.2015, s. 41-52).
Finder anvendelse i EU-landene:
Europa-Parlamentets og Rådets forordning (EU) 2016/679 af 27. april 2016 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger og om ophævelse af direktiv 95/46/EF (generel forordning om databeskyttelse) (EUT L 119 af 4.5.2016, s. 1-88).
Se den konsoliderede udgave.
Europa-Parlamentets og Rådets direktiv (EU) 2016/680 af 27. april 2016 om beskyttelse af fysiske personer i forbindelse med kompetente myndigheders behandling af personoplysninger med henblik på at forebygge, efterforske, afsløre eller retsforfølge strafbare handlinger eller fuldbyrde strafferetlige sanktioner og om fri udveksling af sådanne oplysninger og om ophævelse af Rådets rammeafgørelse 2008/977/RIA (EUT L 119 af 4.5.2016, s. 89-131).
Se konsolideret tekst.
seneste ajourføring 03.04.2019